Klano de Ruĝa Sorgo (romano)

Klano de Ruĝa Sorgo (ĉine: 红高粱家族; pinjine: Hóng Gāoliáng Jiāzú) estas ĉinlingva romano verkita de Mo Yan. La romano konsistas el kvin noveloj: "Ruĝa Sorgo", "Sorga Vino", "Hundaj Vojoj", "Sorga Funebro", kaj "Stranga Morto". La kvin partoj estis publikigitaj serie en diversaj revuoj en 1986 kaj reeldonitaj kune kiel ununura romano en 1987. Ĝi estis la unua romano de Mo kaj restas unu el liaj plej konataj verkoj. La unua parto, "Ruĝa Sorgo", estis esperantigita de Vejdo en 2016.Mo, Yan. Ruĝa Sorgo , tradukita de Vejdo en aprilo 2016. 

La intrigo de la romano traktas tri generaciojn de familio en la provinco Ŝandongo inter 1923 kaj 1976. La rakontanto rakontas la rakonton de la luktoj de sia familio, unue kiel distilejposedantoj farantaj sorgovinon kaj tiam kiel rezistmovadanoj dum la Dua Ĉin-Japana Milito. La romano ankaŭ detaligas burĝajn disputojn inter militantaj ĉinaj grupoj, inkluzive de rivalaj bandoj kaj politika rajtigoj. La verko ankaŭ rilatas al la Kultura Revolucio kaj la 1972 rekomenco de diplomatiaj rilatoj inter Ĉinio kaj Japanio. Kiel la ĉefkultivaĵo de la Nordorienta Gaomi Urbeto de la provinco Ŝandongo (la hejmurbo de la verkinto), ruĝa sorgo ( sorghum bicolor ) enkadrigas la rakonton kiel simbolo de indiferenteco kaj vigleco. Tra la jardekoj da sangoverŝado kaj morto, ĝi kreskas firme por disponigi manĝaĵon, ŝirmejon, vinon kaj vivon.

Mo uzas koncizan stilon kaj unuapersonan nekronologian rakontadon en la romano. La verko enhavas elementojn de popola fabelo, kiuj miksiĝas kun mito kaj superstiĉo, kaj tial la romano apartenas al la ĝenro de magia realismo.

 Adaptaĵoj 
Zhang Yimou, ĉina reĝisoro, tralegis la romanon kaj adaptis du novelojn ("Ruĝa Sorgo" kaj "Sorga Vino") al filmo Ruĝa sorgo en 1987. En 1988, la filmo estis prezentita ĉe la Berlina Filma Festivalo kaj gajnis la Oran Urson. En 2014, la romano estis adaptita al televida serio.

 Referencoj 

Kategorio:Ĉinlingvaj romanoj
Kategorio:Romanoj de 1988
Kategorio:Historiaj romanoj
Kategorio:Romanoj adaptitaj al kino
Kategorio:Postmodernaj romanoj
Kategorio:Magia realismo